Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

forelægger Europa-Kommissionen hermed forslag til ændringsbudget nr. 6 til budgettet for 2017 for Europa-Parlamentet og Rådet.

Kommissionen foreslår at justere betalingsbevillingerne under visse budgetposter for at bringe dem i bedre overensstemmelse med de seneste skøn over behovene og ud fra den antagelse, at den omfordeling af betalingsbevillingerne mellem budgetposterne, som Kommissionen særskilt har anmodet om i den såkaldte "samlede overførsel" (DEC 20/2017), accepteres af Europa-Parlamentet og Rådet.

–at revidere overslaget over traditionelle egne indtægter (dvs. toldafgifter og sukkerafgifter) samt moms- og BNI-grundlagene og at opføre de relevante korrektioner til fordel for Det Forenede Kongerige og finansieringen heraf i budgettet, hvilket påvirker fordelingen af medlemsstaternes bidrag til EU-budgettets egne indtægter

–efter at der er taget hensyn til de omfordelinger, der er foreslået i den såkaldte "samlede overførsel" (DEC 20/2017), at nedsætte betalingsbevillingerne til visse budgetposter, hovedsagelig under udgiftsområde 1b "Økonomisk, social og territorial samhørighed", 2 "Bæredygtig vækst – naturressourcer", 3 "Sikkerhed og medborgerskab" samt 4 "Et globalt Europa"

Formålet med forslaget til ændringsbudget (FÆB) nr. 6 for 2017 er at ajourføre både udgifts- og indtægtssiden af budgettet for at tage hensyn til den seneste udvikling:

De disponible betalingsbevillinger på budgetkonto 05 04 05 01 var oprindeligt bestemt til afsluttende betalinger af ELFUL's programmer for 2007-2013. De fleste af disse programmer var imidlertid afsluttet og betalt ved udgangen af 2016, da der var stillet supplerende betalingsbevillinger til rådighed til dette formål i 2016 fra overførslen ved årets udgang og fra budgetposten for ELFUL 2014-2020. Som følge heraf er behovene for endelige betalinger i 2017 lavere, og et beløb på 780 mio. EUR kan frigøres.

Kommissionen har gentagne gange fremhævet dette spørgsmål og erklæret sig rede til at yde bistand til medlemsstaterne for at sikre, at gennemførelsen fremskyndes. I juli blev der sendt breve, som var medunderskrevet af fire medlemmer af Kommissionen, til medlemsstaterne, hvori de gøres opmærksomme på den bekymrende lave gennemførelsesgrad og kraftigt opfordres til uden yderligere forsinkelse at fjerne flaskehalse.

Der blev anvendt en forsigtig tilgang ved disse justeringer og taget hensyn til den vedvarende fejlprocent i medlemsstaternes overslag, der er konstateret i de seneste år. Desuden er der taget hensyn til yderligere elementer som f.eks. manglende lovgivningsmæssige incitamenter til at fremskynde indgivelsen af anmodninger på grund af mere lempelige regler om automatisk frigørelse (mindre "n + 3"-pres) og et tilbagevendende "normalt" efterslæb af betalingsanmodninger, der modtages for sent til at kunne blive betalt i indeværende år.

Alle operationelle programmer for denne periode var blevet vedtaget inden udgangen af 2015. Det overordnede niveau for mellemliggende betalinger i 2017 for disse programmer vil imidlertid være lavere end oprindeligt budgetteret, hvilket bekræftes af de seneste overslag fra medlemsstaterne (fra juli 2017), som er ca. 6 mia. EUR (-16 %) lavere end overslagene fra januar 2017. Kommissionens analyse af medlemsstaternes overslag omfatter også justeringer i lyset af tilbagevendende historiske overvurderinger.

Kommissionen foreslår en nedsættelse på 5,9 mia. EUR i betalingsbevillinger til de europæiske struktur- og investeringsfonde under udgiftsområde 1b. Denne reduktion skyldes de ajourførte overslag, der angiver, at betalingsbehovene for programmeringsperioden 2014-2020 er lavere end oprindeligt anslået i budgettet for 2017.

Desuden overstiger betalingsbevillingerne de reviderede behov i forbindelse med grænseoverskridende samarbejdsforanstaltninger i afsnit 13, hovedsagelig som følge af en stærk nedsættelse af den ajourførte prognose fra de pågældende lande i forhold til den prognose, der ligger til grund for budgettet for 2017.

Det foreslås at reducere betalingsbevillingerne med et samlet beløb på 268,1 mio. EUR, som er identificeret på flere forskellige IPA-budgetposter. Af dette beløb hidrører ca. 113 mio. EUR fra lavere behov for betalingsbevillinger under faciliteten for flygtninge i Tyrkiet, som er et resultat af de komplicerede forhandlinger om visse store infrastrukturprojekter og de deraf følgende kontraktmæssige forsinkelser. Det resterende overskud i afsnit 22 skyldes forsinkelser i indgåelsen eller gennemførelsen af kontrakter på Vestbalkan og i Tyrkiet.

Støtte til grænseforvaltning og en fælles visumpolitik for at lette lovlig rejseaktivitet

Reduktionen i betalingsbevillinger til Fonden for Intern Sikkerhed skyldes forsinkelsen i gennemførelsen af de nationale programmer (som forklaret ovenfor) og desuden den forsinkede vedtagelse af det nye ind- og udrejsesystem. Forordningen om oprettelse af ind- og udrejsesystemet forventes at træde i kraft i november 2017, efter at der er opnået politisk enighed i juli. Kommissionen har derfor til hensigt at fremføre de forpligtelsesbevillinger (40 mio. EUR), som i øjeblikket er opført i reserven, i overensstemmelse med artikel 13, stk. 2, litra b), i finansforordningen. Det foreslås at frigøre de tilknyttede betalingsbevillinger.

Ud over af de ovennævnte grunde tager den foreslåede reduktion af betalingsbevillingerne hensyn til den kendsgerning, at gennemførelsen af de to omfordelingsordninger under Asyl-, Migrations- og Integrationsfonden er forløbet langsommere end oprindeligt planlagt, hvilket har ført til en lavere angivelse af udgifter i medlemsstaternes årsregnskaber.

Derudover kunne Kommissionen i slutningen af 2016 for både Asyl-, Migrations- og Integrationsfonden og Fonden for Intern Sikkerhed foretage store afsluttende betalinger vedrørende de foregående programmer for perioden 2007-2013. Disse betalinger har reduceret det restbeløb, der skal betales i 2017, og de tilsvarende betalingsbevillinger kan reduceres.

Som allerede nævnt i FÆB nr. 5/2017 og bevillingsoverførsel DEC 18/2017 har der som følge af den sene vedtagelse af retsgrundlagene og udpegelsen af de nationale myndigheder været forsinkelser i opstarten af de nationale programmer under Asyl-, Migrations- og Integrationsfonden og Fonden for Intern Sikkerhed. Men der sker fremskridt med gennemførelsen af programmerne på stedet: medlemsstaternes erklæringer om lavere betalinger end forventet afspejler ikke nødvendigvis de udgifter, som støttemodtagerne har afholdt.

Gebyrindtægterne fra industrien for aktiviteter vedrørende biocider i Det Europæiske Kemikalieagentur (ECHA) i Helsingfors forventes at være 0,6 mio. EUR højere end oprindeligt anslået. Som følge heraf kan bidraget fra EU-budgettet reduceres tilsvarende, både hvad angår forpligtelses- og betalingsbevillinger.

2.4.2. Det Europæiske Naboskabsinstrument (ENI)

Det foreslås at reducere betalingsbevillingerne med et samlet beløb på 434,1 mio. EUR, som er identificeret på flere forskellige ENI-budgetposter. Af dette beløb forklares ca. 300 mio. EUR af forsinkelser i udbetalingen af flere trancher af budgetstøtte til fordel for Egypten, Marokko, Moldova, Armenien og Aserbajdsjan, idet de aftalte kriterier for udbetalingen af disse ikke var opfyldt ifølge tidsplanen.

De resterende betalingsbevillinger, som kan frigøres, vedrører beløb, der er blevet udskudt som følge af vanskeligheder i forbindelse med gennemførelsen af projekter. F.eks. har juridiske spørgsmål samt den aktuelle politiske situation i Gaza påvirket en smidig gennemførelse af forskellige kontrakter under budgetpost 22 04 01 04. Desuden er flere betalinger blevet udskudt på grund af forsinkelser i forbindelse med indgåelsen af aftaler mellem Egyptens regering og de internationale finansielle institutioner inden for rammerne af blandingsoperationer. Endelig er betalinger under forskellige kontrakter blevet udsat på grund af forsinkelser i modtagelsen af betalingsanmodningerne fra kontrahenterne eller af yderligere dokumentation i forbindelse med bestemte betalingsanmodninger.

Budgetpost Betegnelse Betalingsbevillinger 22 04 01 01 Middelhavslandene – Menneskerettigheder, good governance og mobilitet -6 200 513 22 04 01 02 Middelhavslandene – fattigdomsreduktion og bæredygtig udvikling -85 959 584 22 04 01 04 Støtte til fredsprocessen og finansiel bistand til Palæstina og til De Forenede Nationers Hjælpeorganisation for Palæstinaflygtninge (UNRWA) -56 028 674 22 04 02 01 Det østlige partnerskab – Menneskerettigheder, good governance og mobilitet -25 995 110 22 04 02 02 Det østlige partnerskab – fattigdomsreduktion og bæredygtig udvikling -103 090 754 22 04 03 03 Støtte til anden form for naboskabssamarbejde med deltagelse af flere lande – paraplyprogram -58 339 566 22 04 03 04 Anden form for naboskabssamarbejde med deltagelse af flere lande – støtteforanstaltninger -1 239 476 22 04 51 Afslutning af aktioner på området om den europæiske naboskabspolitik og forbindelserne med Rusland (før 2014) -97 282 992 I alt -434 136 669

2.5 Den Europæiske Unions Solidaritetsfond

Der har i 2017 ikke været nogen anmodninger om forfinansiering fra Den Europæiske Unions Solidaritetsfond, og det fulde beløb på 50 mio. EUR, der blev afsat til dette formål på budgettet for 2017 på tidspunktet for dets vedtagelse, er stadig til rådighed. Kommissionen foreslår på nuværende tidspunkt at bibeholde et beløb på 4 mio. EUR på artikel 13 06 01 til at imødegå eventuelle uventede anmodninger. Som følge heraf kan der frigøres 46 mio. EUR i både forpligtelses- og betalingsbevillinger.

Budgetpost Betegnelse Forpligtelsesbevillinger Betalingsbevillinger 13 06 01 Bistand til medlemsstaterne i forbindelse med en større naturkatastrofe, som har en alvorlig indvirkning på borgernes livsvilkår, det naturlige miljø eller økonomien -46 000 000 -46 000 000 I alt -46 000 000 -46 000 000

3. Ajourføring af indtægter

3.1 Den samlede virkning af FÆB nr. 6/2017 på fordelingen mellem medlemsstaterne af de samlede betalinger af egne indtægter

I dette FÆB nedsættes betalingsbevillingerne i budgettet for 2017, og det vil derfor have en indvirkning på det samlede beløb, som medlemsstaterne skal betale til dette budget. Imidlertid skal der også tages hensyn til tre justeringer på indtægtssiden af budgettet. Den første af disse justeringer er en ajourføring af overslaget over traditionelle egne indtægter samt moms- og BNI-indtægterne, som ajourføres for at tage hensyn til de seneste økonomiske prognoser. Den anden og tredje justering på indtægtssiden vedrører ajourføringen af korrektionen til fordel for Det Forenede Kongerige og størrelsen af de bøder i konkurrencesager, der er blevet endelige ved udgangen af september 2017. Disse tre justeringer gennemgås i afsnit 3.2, 3.3 og 3.4 nedenfor.

Den samlede virkning af justeringerne af såvel udgifterne som indtægterne i dette FÆB er vist i nedenstående oversigtstabel. Denne tabel viser også fordelingen på medlemsstaterne af de samlede betalinger af egne indtægter: som opført på budgettet for 2017, som ændret ved ændringsbudget (ÆB) nr. 2/2017 , og endelig i dette FÆB.

Fordelingen på medlemsstaterne af de samlede betalinger af egne indtægter (i mio. EUR):

Budget for 2017 ÆB nr. 2/2017 FÆB nr. 6/2017 (1) (2) (3) BE 5 593,8 5 412,4 5 232,8 BG 437,1 418,4 425,3 CZ 1 591,4 1 523,0 1 459,0 DK 2 562,8 2 441,6 2 234,4 DE 27 133,2 25 759,2 23 823,1 EE 210,4 201,3 187,8 IE 1 966,4 1 881,3 1 870,7 EL 1 618,8 1 543,1 1 431,7 ES 10 802,0 10 319,7 9 768,3 FR 20 461,9 19 494,2 18 167,2 HR 427,8 408,7 386,2 IT 15 373,8 14 662,3 13 770,2 CY 165,6 158,2 151,1 LV 250,1 238,8 226,0 LT 401,6 385,2 356,0 LU 318,6 303,5 294,4 HU 1 072,0 1 023,9 965,5 MT 92,9 88,9 84,0 NL 6 764,9 6 464,0 5 941,6 AT 2 943,7 2 795,1 2 634,8 PL 4 102,9 3 923,0 3 613,0 PT 1 671,7 1 593,7 1 504,4 RO 1 512,7 1 439,2 1 357,0 SI 402,1 385,3 363,2 SK 733,7 699,9 662,7 FI 1 881,4 1 791,2 1 707,6 SE 3 899,8 3 686,8 3 218,3 UK 17 324,6 16 271,7 13 647,6 EU 131 718,0 125 313,4 115 483,8

3.2 Revision af overslagene over traditionelle egne indtægter og moms- og BNI-grundlagene

I overensstemmelse med almindelig praksis foreslår Kommissionen, at finansieringen af budgettet revideres på grundlag af de nyere økonomiske overslag, der er vedtaget på et møde i Det Rådgivende Udvalg for Egne Indtægter.

Revisionen vedrører overslaget over traditionelle egne indtægter, som skal indbetales til budgettet i 2017, samt overslaget over moms- og BNI-grundlagene for 2017. Det overslag, der er anvendt, i budgettet for 2017 blev fastlagt på det 166. møde i Det Rådgivende Udvalg for Egne Indtægter den 18. maj 2016. Det reviderede overslag, som der er taget hensyn til i dette FÆB, blev vedtaget på det 169. møde i Det Rådgivende Udvalg for Egne Indtægter den 19. maj 2017. Anvendelsen af et ajourført overslag over egne indtægter øger nøjagtigheden af overslagene over indtægter og dermed de betalinger, som medlemsstaterne anmodes om at foretage i løbet af regnskabsåret.

Sammenlignet med det overslag, som blev vedtaget i maj 2016, er det overslag, som blev vedtaget i maj 2017, ændret som følger :

–De samlede traditionelle egne indtægter, netto, for 2017 anslås nu til 20 507,3 mio. EUR (efter fradrag af 20 % i opkrævningsomkostninger), hvilket svarer til en nedsættelse på -4,47 % i forhold til det overslag på 21 467,0 mio. EUR, der var medtaget i budgettet for 2017. Kommissionen sammenlignede resultaterne af Det Rådgivende Udvalg for Egne Indtægters prognosemetode for traditionelle egne indtægter (baseret på den makroøkonomiske prognose fra foråret 2017) med resultaterne af en ekstrapolering baseret på de seneste tal for den opkrævede told (januar-april 2017). Eftersom der var en relativt stor forskel mellem resultaterne af de to metoder (1 220 mia. EUR) er den af Det Rådgivende Udvalg for Egne Indtægter ajourførte prognose for traditionelle egne indtægter fuldt ud blevet tilpasset prognosen med ekstrapolering.

–EU's samlede ikkereducerede momsgrundlag for 2017 anslås nu til 6 487 607,8 mio. EUR, hvilket er en stigning på +0,16 % i forhold til overslaget fra maj 2016 på 6 477 447,9 mio. EUR. EU's samlede reducerede momsgrundlag for 2017 anslås til 6 468 770,4 mio. EUR, hvilket er en stigning på +0,15 % i forhold til overslaget fra maj 2016 på 6 459 187,15 mio. EUR